**รายงานการประชุมสภาเทศบาลตำบลโพน**

**สมัยประชุมสามัญ สมัยที่ 2 ครั้งที่ 2 ประจำปี พ.ศ. 2564**

**วันที่ 20 สิงหาคม 2564 ตั้งแต่เวลา 09.00 น. เป็นต้นไป**

**ณ ห้องประชุมสภาเทศบาลตำบลโพน อำเภอคำม่วง จังหวัดกาฬสินธุ์**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
 **ผู้มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** |
| 1  2  3  4  5  6  7  8  9  10  11  12 | ร.ต.ต.วีระชัย จำปาหาร นางสมศรี สระทอง  นายคำแปลง ศรีบัว  นายเสริมศักดิ์ ราชติกา  นายทองพันธ์ ศรีบุญจันทร์  นายศุกลวัฒน์ ภูจันหา  นายประสิทธิ์ คำภูษา  นายสมบัติ ภูมิรินทร์  นายบุญศิล อิงภู  นายสัมนัก ปัสสะ  นายมานพ นามปัญญา  นายวุฒิชัย เชยชมศรี | ประธานสภาเทศบาลตำบลโพน  รองประธานสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน | วีระชัย จำปาหาร สมศรี สระทอง คำแปลง ศรีบัว  เสริมศักดิ์ ราชติกา ทองพันธ์ ศรีบุญจันทร์  ศุกลวัฒน์ ภูจันหา  ประสิทธิ์ คำภูษา  สมบัติ ภูมิรินทร์  บุญศิล อิงภู  สัมนัก ปัสสะ  มานพ นามปัญญา  วุฒิชัย เชยชมศรี |

**ผู้เข้าร่วมประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** |
| 1  2  3  4  5  6  7  8  9  10  11  12  13  14  15  16 | นายนิพนธ์ อิงภู  นายทองมี สระทอง  นายพนมศิลา ศรีบัว  นายปิยะวัชร์ สระทอง  นายทรัพย์ เกษาพรม  นางณฐอร การถัก  นายสมพงษ์ สุริโย  นางสาวสุกัญญา กำจร  นายองอาจ ประสารพันธ์  นางสุจรรยา ทิพย์มณี  นางสาวภัทราพร โพนะทา  นางสาวสุปราณี อ่อนรัชชา  นางสาวกัลยา แท่นจันทร์  นายศรีประวัติ วิลาศรี  นางสาวปภาวรินท์ ภูมิสาตร์  นางวิริยา ศรีบัว | นายกเทศมนตรีตำบลโพน  รองนายกเทศมนตรีตำบลโพน  รองนายกเทศมนตรีตำบลโพน  เลขานุการนายกเทศมนตรีตำบลโพน  ที่ปรึกษานายกเทศมนตรีตำบลโพน  ปลัดเทศบาลตำบลโพน รองปลัดเทศบาลตำบลโพน  หัวหน้าสำนักปลัด  ผู้อำนวยการกองช่าง  ผู้อำนวยการกองสาธารณสุข  หัวหน้าฝ่ายอำนวยการ  หัวหน้าฝ่ายบริหารงานคลัง  หัวหน้าฝ่ายบริหารงานสาธารณสุข  หัวหน้าฝ่ายบริหารงานการศึกษา  เจ้าพนักงานธุรการชำนาญงาน  นักวิเคราะห์นโยบายและแผน | นิพนธ์ อิงภู  ทองมี สระทอง พนมศิลา ศรีบัว  ปิยะวัชร์ สระทอง ทรัพย์ เกษาพรม ณฐอร การถัก  สมพงษ์ สุริโย  สุกัญญา กำจร  องอาจ ประสารพันธ์  สุจรรยา ทิพย์มณี  ภัทราพร โพนะทา  สุปราณี อ่อนรัชชา  กัลยา แท่นจันทร์  ศรีประวัติ วิลาศรี  ปภาวรินท์ ภูมิสาตร์  วิริยา ศรีบัว |

เริ่มประชุม เวลา 09.00 น.

นายสมพงษ์ สุริโย ตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น เลขานุการสภา ฯ พ.ศ. 2547 หมวด 2 ข้อ 21 และมติการประชุมสภาเทศบาลตำบล โพน เมื่อคราวประชุมสภาเทศบาลตำบลโพนครั้งแรก เมื่อวันที่ 7 พฤษภาคม 2564 ซึ่งที่ประชุมสภาเทศบาลตำบลโพน มีมติในการ กำหนดการประชุม สมัยประชุมสามัญ สมัยที่ 2 ครั้งที่ 2 ประจำปี พ.ศ. 2564 ในวันที่ 1 สิงหาคม 2564 ถึงวันที่ 30 สิงหาคม 2564 โดยมีกำหนดไม่เกิน 30 วันนั้น เพื่อให้การดำเนินกิจการต่าง ๆ เป็นไปด้วยความเรียบร้อย ถูกต้อง ตามข้อระเบียบ กฎหมาย เทศบาล ตำบลโพน จึงเรียกประชุมสภาเทศบาลตำบลโพน สมัยประชุมสามัญ สมัยที่ 2 ครั้งที่ 2 ประจำปี พ.ศ. 2564 ในวันที่ 20 สิงหาคม 2564 เวลา 09.00 น. เป็นต้นไป ณ ห้องประชุมสภาเทศบาลตำบล โพน

ร.ต.ต.วีระชัย จำปาหาร เมื่อที่ประชุมพร้อมแล้ว ผมขอเปิดการประชุมสภาเทศบาลตำบลโพน ประธานสภา ฯ สมัยประชุมสามัญ สมัยที่ 2 ครั้งที่ 2 ประจำปี พ.ศ. 2564 วันที่ 20 สิงหาคม 2564

ระเบียบวาระที่ 1 เรื่องที่ประธานจะแจ้งต่อที่ประชุม

- ไม่มี

ระเบียบวาระที่ 2 เรื่องรับรองรายงานการประชุมสภาเทศบาลตำบลโพน สมัยประชุม สามัญ สมัยที่ 2 ครั้งที่ 1 ประจำปี พ.ศ. 2564 เมื่อวันที่ 13 สิงหาคม 2564

ร.ต.ต.วีระชัย จำปาหาร ขอเชิญประธานคณะกรรมการตรวจรายงานการประชุม ได้รายงานผลการประธานสภา ฯ ตรวจรายงานการประชุม

นายคำแปลง ศรีบัว เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ ในฐานะที่ผม เป็นคณะกรรมการตรวจรายงานการประชุม ได้ตรวจสอบแล้ว ในการประชุมครั้งที่แล้ว มีความถูกต้อง ครบถ้วน ยังขาดแต่ประเด็นที่ ท่านบุญศิล ฯ ได้แสดงความคิดเห็นเกี่ยวกับการแก้ไขปัญหาน้ำประปา หมู่ที่ 2 , หมู่ที่ 4 จึงเสนอให้ท่านประธานสภา ฯ ได้ดำเนินการขอมติ ในที่ประชุม ว่าเห็นควรให้เพิ่มเติมหรือไม่

ร.ต.ต.วีระชัย จำปาหาร ขอเชิญท่านบุญศิล ฯ เสนอความคิดเห็น ประธานสภา ฯ

นายบุญศิล อิงภู เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ ในส่วนที่ผมได้ชี้แจง ในที่ประชุมคราวก่อน คือ เสนอให้มีการสับเปลี่ยนบุคลากรผู้ดูแลงาน ประปา และให้ผู้บริหารกำชับเกี่ยวกับการปฏิบัติงานของพนักงาน ในส่วนนี้ ผมก็อยากให้มีการบันทึกในรายงานการประชุมด้วย

ร.ต.ต.วีระชัย จำปาหาร - ท่านใดมีความคิดเห็นเพิ่มเติมก็ขอให้เสนอได้ ประธานสภา ฯ

- ถ้าไม่มีก็ขอมติในที่ประชุมว่า เห็นควรให้เพิ่มถ้อยคำ ของท่านบุญศิล ฯ ในรายงานการประชุมสภาเทศบาลตำบลโพน สมัยประชุมสามัญ สมัยที่ 2 ครั้งที่ 1 เมื่อวันที่ 13 สิงหาคม 2564 หรือไม่

**ที่ประชุม มีมติเห็นชอบเป็นเอกฉันท์**

ร.ต.ต.วีระชัย จำปาหาร- มอบให้เลขานุการสภา ฯ ได้ดำเนินการเพิ่มเติมให้ครบถ้วน ในส่วนประธานสภา ฯ รายละเอียดอื่น ๆ ในรายงานการประชุม มีท่านใดต้องการแก้ไข หรือเพิ่มเติม จากที่ท่านประธานคณะกรรมการตรวจรายงานการประชุม นำเรียนแล้วหรือไม่

- ถ้าไม่มีก็ขอมติในที่ประชุมว่า รับรองรายงานการประชุม สมัยประชุม สามัญ สมัยที่ 2 ครั้งที่ 1 เมื่อวันที่ 13 สิงหาคม 2564 หรือไม่

**ที่ประชุม มีมติรับรองเป็นเอกฉันท์**

ระเบียบวาระที่ 3 เรื่องกระทู้ถาม - ไม่มี

ระเบียบวาระที่ 4 เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว

- *การแต่งตั้งคณะกรรมการสภาวิสามัญเพิ่มเติม*

ร.ต.ต.วีระชัย จำปาหาร เชิญเลขานุการสภา ฯ ได้ชี้แจงในวาระนี้ครับ ประธานสภา ฯ

นายสมพงษ์ สุริโย เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนเลขานุการสภา ฯ ราชการ และผู้เข้าร่วมการประชุมทุกท่านครับ จากการประชุมครั้งที่แล้ว ที่ได้มีการเสนอรายชื่อบุคคลที่เป็นสมาชิกสภาเทศบาล เพื่อให้ ประธานสภา ฯ แต่งตั้งเป็นคณะกรรมการสภาวิสามัญ เพื่อการ ประสานงานและช่วยเหลือตามภารกิจของส่วนราชการ จำนวน 3 ชุด ประกอบด้วย

ชุดที่ 1 รับผิดชอบกองช่างและกองสาธารณสุข ฯ 1. นายเสริมศักดิ์ ราชติกา 2. นายสัมนัก ปัสสะ 3. นายศุกลวัฒน์ ภูจันหา 4. นายวุฒิชัย เชยชมศรี เป็นสมาชิกสภาเทศบาล ที่ได้รับการแต่งตั้งเป็นคณะกรรมการสภาวิสามัญ

ชุดที่ 2 รับผิดชอบกองคลังและกองการศึกษา ฯ 1. นายบุญศิล อิงภู 2. นายประสิทธิ์ คำภูษา 3. นายทองพันธ์ ศรีบุญจันทร์ 4. นางสมศรี สระทอง เป็นสมาชิกสภาเทศบาล ที่ได้รับการแต่งตั้งเป็นคณะกรรมการสภาวิสามัญ

ชุดที่ 3 รับผิดชอบสำนักปลัด 1. นายคำแปลง ศรีบัว 2. นายมานพ นามปัญญา 3. นายสมบัติ ภูมิรินทร์ 4. ร.ต.ต.วีระชัย จำปาหาร เป็นสมาชิกสภาเทศบาล ที่ได้รับการแต่งตั้งเป็นคณะกรรมการสภาวิสามัญ

- ซึ่งคณะกรรมการแต่ละชุด จะประกอบไปด้วย 7 ท่าน ตามระเบียบ กระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. 2547 (แก้ไขเพิ่มเติมถึง (ฉบับที่ 2) พ.ศ. 2554) ข้อ 103 ในการตั้ง คณะกรรมการวิสามัญของสภาเทศบาล นายกเทศมนตรี มีสิทธิเสนอชื่อ ผู้เป็นหรือมิได้เป็นสมาชิกสภาเทศบาล เพื่อให้สภาเทศบาลแต่งตั้งเป็น กรรมการวิสามัญได้ไม่เกินหนึ่งในสี่ของจำนวนกรรมการวิสามัญทั้งหมด ซึ่งสภาเทศบาลตำบลโพน ต้องเสนอชื่อให้ครบตามจำนวน เพื่อปฏิบัติ หน้าที่ตามวัตถุประสงค์ต่อไป

ร.ต.ต.วีระชัย จำปาหาร ขออนุญาตเรียนถามท่านคณะผู้บริหาร คณะกรรมการวิสามัญ แต่ละชุด ประธานสภา ฯ เสนอท่านใดเพื่อแต่งตั้งเป็นกรรมการวิสามัญเพิ่มเติม

นายนิพนธ์ อิงภู เรียนท่านประธานสภา ฯ ท่านสมาชิกสภา ฯ หัวหน้า นายกเทศมนตรี ส่วนราชการ และผู้เข้าร่วมการประชุมทุกท่านครับ

- คณะกรรมการวิสามัญ ชุดที่ 1 รับผิดชอบกองช่างและ กองสาธารณสุข ฯ เสนอ นายทองมี สระทอง รองนายกเทศมนตรี - คณะกรรมการวิสามัญ ชุดที่ 2 รับผิดชอบกองคลังและ กองการศึกษา ฯ เสนอ นายปิยะวัชร์ สระทอง เลขานุการ นายกเทศมนตรี - คณะกรรมการวิสามัญ ชุดที่ 3 รับผิดชอบสำนักปลัด เสนอ นายพนมศิลา ศรีบัว รองนายกนายกเทศมนตรี

ร.ต.ต.วีระชัย จำปาหาร ในสัดส่วนของผู้บริหาร ก็ได้แต่งตั้งคณะกรรมการวิสามัญ ประธานสภา ฯ

ชุดที่ 1 รับผิดชอบกองช่างและกองสาธารณสุข ฯ นายทองมี สระทอง รองนายกเทศมนตรีตำบลโพน ชุดที่ 2 รับผิดชอบกองคลังและกองการศึกษา ฯ นายปิยะวัชร์ สระทอง เลขานุการนายกเทศมนตรีตำบลโพน ชุดที่ 3 รับผิดชอบสำนักปลัด นายพนมศิลา ศรีบัว รองนายกนายกเทศมนตรีตำบลโพน

- ในส่วนของสมาชิกสภาเทศบาล ยังขาดอยู่อีก ชุดละ 2 คน หรือจะเป็นบุคคลภายนอกที่ไม่ใช่สมาชิกสภาเทศบาลก็ได้

นายคำแปลง ศรีบัว ขอเสนอ คณะกรรมการวิสามัญเพิ่มเติม สมาชิกสภา ฯ

ชุดที่ 1 ขอเสนอ นายจันทา พันภู และ นายอุดม หาระทา ชุดที่ 2 ขอเสนอ นายประวิทย์ วงศ์เจริญ และ นายทองสุข คะมิชม ชุดที่ 3 ขอเสนอ นายวินัย พันธะรี และ นายหนูเกณฑ์ ศรีบัว

**มติที่ประชุม เห็นชอบเป็นเอกฉันท์**

ระเบียบวาระที่ 5 เรื่องที่เสนอใหม่

*- การพิจารณาร่างเทศบัญญัติงบประมาณรายจ่ายประจำปี พ.ศ. 2565 วาระที่ 2 และ 3*

ร.ต.ต.วีระชัย จำปาหาร ขอเชิญประธานคณะกรรมการแปรญัตติได้รายงานผลการดำเนินการ

ประธานสภา ฯ

นายคำแปลง ศรีบัว ตามที่สภาเทศบาลแห่งนี้ ได้มอบหมายให้คณะกรรมการแปรญัตติ สมาชิกสภา ฯ พิจารณาแปรญัตติร่างเทศบัญญัติงบประมาณรายจ่าย ประจำปี งบประมาณ พ.ศ. 2565 โดยให้รับคำเสนอขอแปรญัตติ ตั้งแต่วันที่ 13 - 18 สิงหาคม 2564 เวลา 16.30 น. นั้น ขอเรียนว่า ในระหว่างระยะเวลารับคำแปรญัตตินั้น ไม่มีสมาชิกสภา ฯ ท่านใด ยื่นหนังสือขอแปรญัตติแต่อย่างใด คณะกรรมการได้พิจารณาตรวจร่าง เทศบัญญัติ ฯ ตั้งแต่ต้นจนจบร่างเทศบัญญัติ ฯ โดยละเอียดแล้ว สรุปได้ ดังนี้

1. คำแถลงงบประมาณ ไม่มีการแก้ไข

2. บันทึกหลักการและเหตุผล ไม่มีการแก้ไข 3. ร่างเทศบัญญัติงบประมาณรายจ่าย ประจำปีงบประมาณ พ.ศ. 2565 ไม่มีการแก้ไข 4. ประมาณการรายรับและรายละเอียดงบประมาณรายจ่ายทั่วไป ไม่มีการแก้ไข

คณะกรรมการแปรญัตติ เห็นว่า ร่างเทศบัญญัติงบประมาณ รายจ่ายประจำปีงบประมาณ 2565 ดังกล่าวถูกต้องและเหมาะสม ตามระเบียบว่าด้วยวิธีการงบประมาณของเทศบาลแล้ว จึงมีมติ เป็นเอกฉันท์ให้คงไว้ตามร่าง ฯ เดิม ทุกประการ

ร.ต.ต.วีระชัย จำปาหาร - ตามระเบียบกระทรวงมหาดไทย ว่าด้วยข้อบังคับการประชุมสภาประธานสภา ฯ ท้องถิ่น พ.ศ. 2547 (แก้ไขเพิ่มเติมถึง (ฉบับที่ 2) พ.ศ. 2554) ข้อ 51 “ในการพิจารณาร่างข้อบัญญัติ วาระที่สอง ให้ปรึกษา เรียงตามลำดับข้อ เฉพาะที่มีการแปรญัตติหรือที่คณะกรรมการแปรญัตติ แก้ไขเท่านั้น เว้นแต่ที่ประชุมสภาท้องถิ่น จะได้ลงมติเป็นอย่างอื่น”

- จากที่ประธานคณะกรรมการแปรญัตติ ได้รายงานนั้น ระบุว่า ไม่มีการแปรญัตติ และคณะกรรมการแปรญัตติก็ไม่ได้พิจารณาแก้ไข เพิ่มเติม โดยเห็นชอบให้คงตามร่าง ฯ เดิมทุกประการ มีท่านสมาชิกสภา ฯ ท่านใดต้องการอภิปรายหรือเสนอความคิดเห็น หรือไม่

- ถ้าไม่มีก็ขอเสนอให้ผ่านไปพิจารณา ในวาระที่สาม

**ที่ประชุม เห็นชอบให้ผ่านไปพิจารณาในวาระที่สาม เป็นเอกฉันท์**

ร.ต.ต.วีระชัย จำปาหาร ขอให้เลขานุการสภา ฯ ได้ชี้แจง แนวทางการพิจารณา ในวาระที่สามประธานสภา ฯ

นายสมพงษ์ สุริโย การพิจารณาในวาระที่สาม เป็นการพิจารณาว่าสภาเทศบาลตำบลโพนเลขานุการสภา ฯ เห็นชอบให้ตราเทศบัญญัติงบประมาณรายจ่าย ประจำปีงบประมาณ 2565 ตามร่าง ฯ ที่เสนอหรือไม่ โดยไม่มีการอภิปราย เว้นแต่มีเหตุผล อันสมควร ทั้งนี้ เป็นไปตามระเบียบกระทรวงมหาดไทย ว่าด้วย ข้อบังคับการประชุมสภาท้องถิ่น ข้อ 52 ที่ระบุว่า “การพิจารณาร่าง ข้อบัญญัติในวาระที่สาม ไม่มีการอภิปราย เว้นแต่ที่ประชุมสภาท้องถิ่น จะได้ลงมติให้มีการอภิปราย ถ้ามีเหตุอันสมควร”

ร.ต.ต.วีระชัย จำปาหาร - ถ้ามีสมาชิกสภา ฯ ท่านใดต้องการอภิปราย ก็ขอให้เสนอที่ประชุมประธานสภา ฯ พร้อมเหตุผล เพื่อให้สภาเทศบาลพิจารณา มีท่านใดประสงค์จะอภิปราย หรือไม่

- ถ้าไม่มีก็ขอมติในที่ประชุมว่า เห็นชอบให้ตราเทศบัญญัติงบประมาณ รายจ่าย ประจำปีงบประมาณ 2565 ตามร่าง ฯ ที่เสนอหรือไม่

**มติที่ประชุม เห็นชอบเป็นเอกฉันท์**

ระเบียบวาระที่ 6 เรื่องอื่น ๆ

นายคำแปลง ศรีบัว ขอแนะนำการเรียบเรียงเอกสารในเทศบัญญัติ ฯ ถ้าเป็นไปได้ สมาชิกสภา ฯ แต่ละแผนงาน แต่ละหมวด อยากให้เรียงลำดับให้จบก่อนค่อยเป็น ส่วนราชการลำดับต่อไป เรียงตามลำดับแต่ละกองงานไป

ร.ต.ต.วีระชัย จำปาหาร ผมเห็นด้วยกับท่านคำแปลง ฯ อยากให้ทำเป็นระบบ Excel และเรียงประธานสภา ฯ ตามลำดับกองงานแต่ละส่วนราชการ เพื่อให้ง่ายและสะดวกในการตรวจดู

นางณฐอร การถัก เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนปลัดเทศบาล ราชการ และผู้เข้าร่วมการประชุมทุกท่านค่ะ ตามที่ท่านคำแปลง ฯ ได้เสนอว่า เห็นควรที่จะให้แต่ละกองงานนำรายละเอียดของแผนงาน ต่าง ๆ ให้ต่อเนื่อง เนื่องจากรูปแบบที่เรานำเสนอ จะเป็นรูปแบบ มาตรฐานของระบบ E – LAAS ที่มีการจัดทำงบประมาณ เพราะมันจะต้องเรียงตามลำดับแผนงาน ทุกครั้งที่มีการนำเสนอ ก็จะเป็นรูปแบบนี้และเวลาส่งเสนอนายอำเภออนุมัติ ก็จะเป็นรูปแบบนี้ค่ะ แต่ในคราวต่อไป ถ้าท่านสมาชิกสภาเทศบาลเสนอในรูปแบบที่มันดูง่าย กว่านี้ ก็จะได้ปรับปรุงตามมติของที่ประชุมค่ะ

นายนิพนธ์ อิงภู ตามระเบียบกระทรวงมหาดไทย พ.ศ. 2560 และนโยบายของทางนายกเทศมนตรี ราชการมันมีปรับเปลี่ยนเยอะขึ้น เราต้องศึกษาพร้อมกันไป ขอให้ทุกท่าน ทำความเข้าใจและปรับตัวกับรูปแบบใหม่ ๆ ขอบคุณครับ

นายบุญศิล อิงภู เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ สืบเนื่องมาจาก ผมเคยสอบถามเกี่ยวกับเรื่องน้ำประปา เพราะผมอยู่ในโซนที่ใช้น้ำประปา แล้วฝุ่นตะกอนเยอะมาก ผมจะเปิดทิ้งก่อนเยอะพอสมควร ผมเคยนำเสนอผู้บริหารว่า ให้ลองสับเปลี่ยนบุคลากรของประปาดู เพราะโซน หมู่ที่ 3 ไม่น่าจะมีปัญหาอะไรแล้ว ให้พนักงานที่ดูแล หมู่ที่ 3 สับเปลี่ยนไปปฏิบัติงาน หมู่ที่ 4 และให้พนักงานที่ดูแล หมูที่ 4 สับเปลี่ยนไปดูแลหมู่ที่ 3 เสนอผู้บริหารนะครับ เราเข้ามา ทำหน้าที่ตรงนี้ อยากให้ประชาชนได้รับประโยชน์ให้มากที่สุด ลองดูตามที่ผมเสนอนะครับ ว่าจะสามารถแก้ปัญหาได้ไหม ขอให้ผู้บริหารได้ติดตามด้วยนะครับ ขอบคุณครับ

นายคำแปลง ศรีบัว เวลาแจ้งปัญหาต่าง ๆ ผ่านไลน์กลุ่มเทศบาล เช่น แจ้งท่อแตก พนักงานสมาชิกสภา ฯ เจ้าหน้าที่กว่าจะตอบรับก็นานมาก อย่างเช่น เมื่อเช้าก็แจ้งลงในไลน์กลุ่ม เจ้าหน้าที่ออกไปสำรวจ แต่แก้ปัญหาไม่หาย ก็ขอฝากทางหัวหน้างาน ให้กำชับเจ้าหน้าที่ผู้ปฏิบัติงานด้วย ขอบคุณครับ

นายเสริมศักดิ์ ราชติกา เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ เราเคยดำเนินการ เอาน้ำจากฝายหนองสิมไปใส่ที่หนองน้ำอู้เจ้าคุณ น้ำก็ใสดีครับ อยากให้เพิ่มบ่อน้ำ และเพิ่มบ่อน้ำใส ที่สำคัญแก้ปัญหาที่บุคลากร ผู้ปฏิบัติงาน

นายวุฒิชัย เชยชมศรี เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ เรื่องน้ำประปา วันที่เข้ามาปฏิบัติหน้าที่ใหม่ ๆ มีวิศวกรเกี่ยวกับน้ำมาตรวจคุณภาพน้ำ คุณภาพการตรวจ คือ น้ำใส แต่ค่า พี เอช น้ำประปา ความเป็นกรด เป็นด่างมันไม่ได้มาตรฐาน เราต้องแก้ไขในจุดนี้ครับ

นายนิพนธ์ อิงภู ขออนุญาตนำเรียนในที่ประชุมเกี่ยวกับการบริหารจัดการน้ำประปา นายกเทศมนตรี เนื่องจากเราพึ่งเข้ามาบริหาร ก็จะติดขัดในเรื่องของงบประมาณ เรื่องแผนพัฒนา ฯ และระเบียบต่าง ๆ ส่วนในเรื่องของความร่วมมือ ยอมรับว่าทุกภาคส่วนให้ความเอาใจใส่ และในการแบ่งหน้าที่รับผิดชอบ ในการประชุมสภา ฯ ครั้งที่แล้ว ก็ได้แต่งตั้งคณะกรรมการสภาวิสามัญ ที่รับผิดชอบแต่ละกองงาน ส่วนในเรื่องของการตอบสนองของชุมชน ที่เราได้รับร้องทุกข์ ร้องเรียนมา การแก้ไขเรื่องน้ำก็ยังติดขัดอยู่ ในเรื่องของแผนพัฒนา ฯ เรื่องของงบประมาณ แต่จะขอรับไว้พิจารณา ในเรื่องของการซ่อมแซม ปรับปรุง แก้ไขปัญหาต่าง ๆ ก็ยอมรับว่า ยังช้าอยู่ บางครั้งก็ไม่ได้ทันที และในส่วนของการสับเปลี่ยนบุคลากร ก็ได้มอบหมายให้ท่านรองทองมี ฯ ได้ดูแลในส่วนนี้ เพราะท่านดูแล รับผิดชอบงานช่าง งานประปา ครับ

นายทองมี สระทอง เรียนท่านประธานสภา ฯ ท่านสมาชิกสภา ฯ หัวหน้าส่วน รองนายกเทศมนตรี ราชการ และผู้เข้าร่วมการประชุมทุกท่านครับ ขอนำเรียนท่านสมาชิก สภา ฯ เรื่องน้ำประปา เนื่องจากเป็นเรื่องละเอียดอ่อน ในการดูแล ทุกครั้ง ที่ท่านสมาชิกสภา ฯ ได้แจ้งมา เราก็ออกตรวจสอบว่า ติดปัญหาอะไร ในส่วนของการสับเปลี่ยนบุคลากรผู้ปฏิบัติงานด้านประปา ผมได้ปรึกษากับผู้อำนวยการกองช่าง เมื่อวันพฤหัสบดีที่ผ่านมา และได้ทำความเข้าใจกับผู้ปฏิบัติงานแล้ว จะดำเนินการสับเปลี่ยน ตั้งแต่ วันจันทร์นี้ เป็นต้นไป ในเรื่องของน้ำประปา ไม่ว่าจะเป็นด้าน งบประมาณ หรือด้านบุคลากรผู้ปฏิบัติงาน เราพยายามทำทุกวิถีทาง ปรับเปลี่ยนทุกวิธีเพื่อให้ดีขึ้น ไม่ว่าจะเป็นห้วงเวลาการใส่สารส้ม การใส่คลอรีน เราเอาใจใส่ในทุกขั้นตอน ก็ขอนำเรียนท่านสมาชิกสภา ฯ ว่าให้ติดตามไปเรื่อย ๆ ว่าแนวทางปฏิบัติที่เราปรับเปลี่ยนมันจะดีขึ้นไหม ขอบคุณครับ

นายองอาจ ประสารพันธ์ เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนผู้อำนวยการกองช่าง ราชการ และผู้เข้าร่วมการประชุมทุกท่านครับ ขออนุญาตเพิ่มเติมในเรื่อง ของน้ำประปา ตอนนี้ที่มีปัญหา คือ ระบบประปา หมู่ที่ 4 ทางกองช่างก็กำลังพยายามปรับปรุงแก้ไข และกำชับผู้ดูแลให้มีความ ละเอียดมากขึ้นในการทำงาน

- การซ่อมแซมระบบประปา ตามที่ท่านสมาชิกสภา ฯ นำเรียนว่า การตอบไลน์ช้า บางครั้งเราไม่ได้ดูตลอดเวลา เนื่องจากติดงาน ติดภารกิจ แต่ถ้าเกิดเจอปัญหาเรื่องน้ำประปา ให้โทรหาผมโดยตรง เลยครับ เบอร์โทร 0878408462 ผมจะได้แจ้งทีมงานโดยตรง จะได้รวดเร็วขึ้นครับ

- เรื่องวัชพืชในแหล่งน้ำดิบของหนองสิม ผมคุยกับทีมงานว่า จะดำเนินการตัดไม้ และลอกวัชพืชไม่ให้ไหลเข้ามา ตามข้อเท็จจริง คือ หนองสิม หนองที่ 3 เราใช้ในการผลิตน้ำประปา ส่วนหนองที่ 1 และ 2 จะไหลลงมารวมอยู่ที่ หนองที่ 3 ทำให้วัชพืชไปรวมอยู่ตรงนั้นเยอะ และถ้าน้ำไม่ล้นหนอง จะทำให้วัชพืชไปรวมกันอยู่ตรงนั้นเยอะ ทำให้มี ปัญหาเรื่องกลิ่นและสีที่มากับน้ำ

- เรื่องของพนักงานผู้ปฏิบัติงาน ก็จะได้กำชับในการดูแลมากขึ้น

- เรื่องของน้ำใส ในส่วนนี้ก็ได้ศึกษาอยู่ว่า ระบบตัวนี้เป็นระบบประปา ผิวดิน ที่ผลิตน้ำอยู่ที่ 10 ลบ.ม./ชม. ก็กำลังศึกษาอยู่ว่าอัตราการผลิต น้ำของพื้นที่ หมู่ที่ 2 , หมู่ที่ 4 และหมู่ที่ 5 ปริมาณน้ำ เพียงพอ ต่อการใช้น้ำของประชาชน แต่เครื่องก็ค่อนข้างจะทำงานหนัก อาจจะมี ปัญหาในเรื่องของไฟฟ้าตก ตอนนี้ ผมก็ได้ทำหนังสือไปหาการไฟฟ้า ส่วนภูมิภาคอยู่ว่าเราจะมีวิธีแก้ไขอย่างไร

- สำหรับเรื่องการตรวจคุณภาพน้ำ ที่ส่งไปตรวจที่ประปาภูมิภาค ขอนแก่น ซึ่งข้อมูลการตรวจสอบก็พยายามแก้ไขอยู่ แต่บางทีคุณภาพ น้ำ มันไม่คงที่ ก็กำลังปรับปรุงแก้ไขในส่วนนี้ครับ

ร.ต.ต.วีระชัย จำปาหาร สมาชิกสภา ฯ ท่านใด จะอภิปรายเพิ่มเติมไหมครับ ประธานสภา ฯ

นายประสิทธิ์ คำภูษา เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ ได้รับหนังสือ เรื่อง ขอความร่วมมือสำรวจคนพิการที่ประสงค์ขอรับบริการวัคซีนป้องกัน โรคติดเชื้อไวรัสโคโรนา 2019 ได้สอบถามกับหัวหน้าสำนักปลัด แจ้งว่า พึ่งได้รับหนังสือ อยากให้เจ้าหน้าที่รับผิดชอบ แจ้งด้วยว่าให้ สมาชิก สภา ฯ สำรวจอย่างไร อยากให้ลงพื้นที่สำรวจด้วยกัน ขอรายละเอียด ชี้แจงด้วยครับ

นายประทิน พันทะลี เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้า จพง.พัฒนาชุมชน ส่วนราชการ และผู้เข้าร่วมการประชุมทุกท่านครับ ทางสำนักงานพัฒนา สังคมและความมั่นคงของมนุษย์จังหวัดกาฬสินธุ์ ให้ส่งข้อมูลคนพิการ ที่ประสงค์ขอรับวัคซีนและไม่ประสงค์ขอรับวัคซีน มาที่ศูนย์บริการ คนพิการจังหวัด ภายในวันที่ 19 สิงหาคม 2564 ให้ส่งเฉพาะรายชื่อ คนที่ประสงค์จะรับวัคซีน แต่ละหมู่ และให้ท่านสมาชิกสภา ฯ นำข้อมูล มาส่งที่สำนักปลัดครับ

นายสัมนัก ปัสสะ เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ การสำรวจคนพิการ ให้สมาชิกสภา ฯ แต่ละหมู่ลงพื้นที่สำรวจเอง ใช่ไหมครับ

นายประทิน พันทะลี ใช่ครับ ยกเว้น หมู่ที่ 5 เพราะไม่มีสมาชิกสภา ฯ ครับ จพง.พัฒนาชุมชน

นายประสิทธิ์ คำภูษา ครั้งต่อไป เวลาขอความร่วมมือกับทางสมาชิกสภา ฯ ในการขอข้อมูล สมาชิกสภา ฯ หรือให้สำรวจข้อมูลลูกบ้าน ทุกส่วนราชการ ก็ขอเรียนว่า ให้เจ้าหน้าที่ ผู้รับผิดชอบงาน ได้ชี้แจงรายละเอียดข้อมูลให้ชัดเจนด้วยว่าส่งที่ใคร ภายในวันไหน ให้ชัดเจนครับ

นายทรัพย์ เกษาพรม เรียนท่านประธานสภา ฯ ท่านสมาชิกสภา ฯ หัวหน้าส่วนราชการ ที่ปรึกษานายกเทศมนตรี และผู้เข้าร่วมการประชุมทุกท่านครับ การบริหารงานทุกภาคส่วน ไม่ว่าจะเป็นผู้บริหาร สมาชิกสภาเทศบาล พนักงานเจ้าหน้าที่ ผมถือว่าเป็นจุดสำคัญและปัญหาต่าง ๆ ที่เพิ่มเติมเข้ามา ไม่ว่าจะเป็น ปัญหาเรื่องน้ำ ปัญหาเรื่องขยะ ปัญหาเรื่องจิตใจของบุคคล ฝากไว้กับ สมาชิกสภา ฯ ทุกท่านว่า สิ่งที่ชาวบ้านตำหนิ เราต้องพยายามปรับปรุง แก้ไขและกำชับ โดยเฉพาะในเรื่องของน้ำประปา ที่เป็นปัญหาอยู่ตอนนี้ การกำจัดวัชพืช การปรับปรุงภูมิทัศน์เราต้องเริ่มจุดนี้ก่อนครับ

นายมานพ นามปัญญา เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าสมาชิกสภา ฯ ส่วนราชการ และผู้เข้าร่วมการประชุมทุกท่านครับ ฝากเรื่องขยะ ซึ่งตอนนี้เราไม่มีรถขยะที่ได้มาตรฐานตามรูปแบบ ถ้าเกิดว่าเราได้รถขยะ คันใหม่แล้ว แต่ปัญหาขยะยังเหมือนเดิม ท่านสมาชิกสภา ฯ ทุกท่านก็คง ลำบากใจ จึงอยากให้กองสาธารณสุข ฯ ได้เตรียมแผนที่จะรองรับ ด้วย เพื่อแก้ปัญหาขยะดังกล่าวครับ

นายนิพนธ์ อิงภู ขออนุญาตแจ้งในที่ประชุม ในการประสานงานในส่วนของกองช่าง , นายกเทศมนตรี กองสาธารณสุขให้ประสานท่านรองทองมี ฯ และสำนักปลัด , กองคลัง , กองการศึกษา ฯ ให้ประสาน ท่านรองพนมศิลา ฯ ส่วนเรื่องของการ เจรจา ไกล่เกลี่ย ปัญหาต่าง ๆ ผมได้มอบหมายให้ ท่านที่ปรึกษา นายกเทศมนตรี ทำหน้าที่ไกล่เกลี่ยต่าง ๆ ที่อยู่ในชุมชน และในส่วนของ ฝ่ายทางราชการก็ให้ประสานไปที่ท่านปลัดและหัวหน้ากองงาน

นายเสริมศักดิ์ ราชติกา ปีงบประมาณ 2564 ณ วันนี้ มีงบประมาณเข้ามาเท่าไรแล้วครับ สมาชิกสภา ฯ

น.ส.สุปราณี อ่อนรัชชา เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนหัวหน้าฝ่ายบริหารงานคลัง ราชการ และผู้เข้าร่วมการประชุมทุกท่านค่ะ

- รายรับ ณ วันที่ 19 สิงหาคม 2564 34,728,778.03 บาท - รายจ่าย 29,985,439.37 บาท - มีการก่อหนี้ผูกพันไว้ ประมาณ 3,755,128.79 บาท - ณ วันนี้มียอดเงินที่ใช้ได้อยู่ที่ 988,210.47 บาท

นายคำแปลง ศรีบัว ขอเรียนถาม ท่านรองทองมี ฯ ในเรื่องที่เราจะบูรณาการซ่อมแซม สมาชิกสภา ฯ ถนนลูกรัง ว่าเราดำเนินการได้เลยไหม และจะใช้งบประมาณเท่าไร ในห้วงก่อนสิ้นปีงบประมาณ ขอบคุณครับ

นายทองมี สระทอง - ในการจัดทำโครงการซ่อมแซมถนนภายในเขตเทศบาล ในปีงบประมาณ รองนายกเทศมนตรี 2564 ได้ตั้งงบประมาณ ในการซ่อมแซมถนนลูกรังภายในเขตเทศบาล จำนวน 45,000.- บาท และมีโครงสร้างพื้นฐานถนนคอนกรีต บ้านโพน – หนองซองแมว งบประมาณ 490,000.- บาท ผมได้ปรึกษากับท่านรองปลัดแล้วว่า ถนนเส้นนี้ ถ้าจะดำเนินการ จะเป็นการยุ่งยาก เสียเวลาในการจัดทำ เนื่องจากทางเทศบาลเราได้ตั้ง โครงการก่อสร้างถนนคอนกรีต บ้านโพน – หนองซองแมว ไว้ แต่ความ เป็นจริงที่เราต้องการดำเนินการ คือ ซ่อมแซม จึงจะสามารถทำได้ ก็เลยยกไป ไม่ได้ทำการจัดซื้อจัดจ้างในส่วนนี้ และอีกส่วนหนึ่ง เนื่องจาก ทางส่วนกลางได้แจ้งทางเทศบาลตำบลโพนว่า คณะกรรมการกลาง เห็นชอบโครงการถนนคอนกรีตนาคคอคต (ข้างบ้านเยิงศิลป์) ซึ่งกองช่าง ได้ของบประมาณไปในปีงบประมาณ 2565

- ทางเทศบาลตำบลโพน ได้รับอนุมัติจากส่วนกลาง คือ ได้รับเงิน อุดหนุนเฉพาะกิจ หรือ เงินเหลือจ่าย จำนวน 3 โครงการ 1. โครงการถนนคอนกรีตนาคคอคต เส้นนาพ่อธาตุ งบประมาณ จำนวน 180,000.- บาท 2. โครงการถนนกาบแบด เส้น หมู่ที่ 4 งบประมาณ จำนวน 432,000.- บาท 3. โครงการถนนคอนกรีตกระบวยหัวขวาง งบประมาณ จำนวน 486,000.- บาท

นายสัมนัก ปัสสะ ฝากเรื่องสนามกีฬา หมู่ที่ 3 อยากให้ปิดทางเข้า – ออก ของสนามครับ สมาชิกสภา ฯ

นายองอาจ ประสารพันธ์ สำหรับสนามกีฬา หมู่ที่ 3 กองช่างก็ได้ดำเนินการไปปิดแล้ว เมื่อครั้งผู้อำนวยการกองช่าง สภา ฯ ชุดก่อน และประตูเดิมใช้การไม่ได้ ถ้าทางสภา ฯ จะให้ ดำเนินการปิดอีก ทางกองช่างก็จะดำเนินการครับ

นายสัมนัก ปัสสะ 1. ถ้าทำการปิด ก็ขอให้ปิดตาย ไม่ให้รถเข้า – ออก ได้ครับ สมาชิกสภา ฯ 2. นำยาฆ่าหญ้าไปฉีดพ่นหญ้าภายในบริเวณสนามครับ

ร.ต.ต.วีระชัย จำปาหาร ให้ใช้วิธีนุ่มนวล โดยเอาป้ายไปปิดชั่วคราวครับ ประธานสภา ฯ

นายวุฒิชัย เชยชมศรี 1. เราได้สำรวจคลองระบายน้ำ ที่เรากำลังดำเนินการ และโครงการถนน สมาชิกสภา ฯ ไม่ทราบว่าตอนนี้ดำเนินการถึงไหนแล้วครับ 2. ห้องประชุมเทศบาล เวลามีหน่วยงานมาเช่าในการจัดประชุม เรานำ รายได้เข้าหมวดไหนครับ

นายองอาจ ประสารพันธ์ ในส่วนของโครงการคลองระบายน้ำและถนน เรากำลังดำเนินการผู้อำนวยการกองช่าง ประมาณราคา ที่เหลือคือการวางท่อระบายน้ำ จะดำเนินการในช่วงเวลา ของการทำแผน ฯ ถ้ามีรายละเอียดเพิ่มเติมจะแจ้งท่านสมาชิกสภา ฯ ทราบอีกทีครับ

น.ส.สุปราณี อ่อนรัชชา ในส่วนของค่าเช่าห้องประชุมเทศบาลตำบลโพน รายได้เก็บเข้าหมวดหัวหน้าฝ่ายบริหารงานคลัง รายได้ทรัพย์สิน ประเภทค่าเช่าหรือบริการ

นายวุฒิชัย เชยชมศรี ขออนุญาตเรียนถามกองช่าง โครงการที่จะจ่ายขาดเงินสะสม ตอนนี้ สมาชิกสภา ฯ ดำเนินการถึงไหนแล้วครับ

นายองอาจ ประสารพันธ์ โครงการที่จะจ่ายขาดเงินสะสม เพื่อแก้ปัญหาความเดือดร้อนเร่งด่วน ผู้อำนวยการกองช่าง ที่สำรวจและประมาณการไว้ ได้แก่

1. โครงการรางระบายน้ำ หมู่ที่ 1 ถนนนาคแขนสร้อย ดำเนินการแล้วเสร็จ 2. โครงการรางระบายน้ำกระบวยหัวขวาง หมู่ที่ 3 เส้นมาจาก ศูนย์พัฒนาเด็กเล็ก ฯ กำลังดำเนินการ 3. โครงการถนนคอนกรีต ซอยดอกพิกุล หมู่ที่ 1 ดำเนินการ แล้วเสร็จ 4. โครงการรางระบายน้ำ หมู่ที่ 5 ดำเนินการแล้วเสร็จ 5. โครงการก่อสร้างถนนคอนกรีตกาบแบด กำลังดำเนินการ 6. โครงการก่อสร้างถนนคอนกรีตใบบุ่น หมู่ที่ 2 กำลังดำเนินการ 7. โครงการลำเหมืองน้อย งบประมาณ 70,000.- บาท กำลังดำเนินการ 8. โครงการวางท่อระบายน้ำ ตอนนี้กำลังสำรวจอยู่ครับ

- เมื่อดำเนินการเกี่ยวกับแบบรูปรายการเสร็จเรียบร้อยแล้ว จะได้รายงาน ผู้บริหาร เพื่อดำเนินการเพิ่มเติมในแผนพัฒนา ฯ ต่อไป

**ที่ประชุม รับทราบ**

ร.ต.ต.วีระชัย จำปาหาร ครับท่านสมาชิกสภา ฯ ท่านใดมีอะไรจะชี้แจงเพิ่มเติมไหมครับ ประธานสภา ฯ

ถ้าไม่มี ขอปิดการประชุมครับ

ปิดประชุม เวลา 12.00 น.

(ลงชื่อ) สมพงษ์ สุริโย ผู้จดรายงานการประชุม (นายสมพงษ์ สุริโย) รองปลัดเทศบาล/เลขานุการสภา ฯ

**คณะกรรมการตรวจรายงานการประชุมลงชื่อตรวจแล้วถูกต้อง**

(ลงชื่อ) คำแปลง ศรีบัว กรรมการตรวจรายงานการประชุม

(นายคำแปลง ศรีบัว)

สมาชิกสภาเทศบาลตำบลโพน

(ลงชื่อ) มานพ นามปัญญา กรรมการตรวจรายงานการประชุม

(นายมานพ นามปัญญา)

สมาชิกสภาเทศบาลตำบลโพน

(ลงชื่อ) วุฒิชัย เชยชมศรี กรรมการตรวจรายงานการประชุม

(นายวุฒิชัย เชยชมศรี)

สมาชิกสภาเทศบาลตำบลโพน

(ลงชื่อ) วีระชัย จำปาหาร ผู้รับรอง

(ร.ต.ต.วีระชัย จำปาหาร)

ประธานสภาเทศบาลตำบลโพน